Ruḥ ya zzman zli ya zzman, al yict n wass ihenna sselṭan muc-idin iṭeyyec aɣrum ɣer daxel n wanu, di ijebba yesla i ssut n tmeṭṭut tettɣenna, yessiwel ɣer daxel ad iẓer magmes tmexluqt-aya i yellan dun , mammek aha tt-d-temukkes syidin. Tameṭṭut tenna-as-d menhu d nettat, maca ur tqawic ad terg ammin berk seg wanu, xaṭer tella tlafsa tettɛussa-tt nettat d tarwannes ad ten-tečč. Tenna-as : « bacan ad d-rgeɣ lazem fell-ak ad tɣersed tafunast tt-tebḍiḍ ɣef sen, azyen ad t-id-teṭeyced ad n-ssiliɣ tarwa-nnek, azyen ad-t-id-teṭeyced ad n-aliɣ nečč »